Document ID: 31992D0185

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1991 για τη σύναψη συμφωνίας υπό μορφή εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Βουλγαρίας για το εμπόριο κλωστοϋφαντουργικών προϊόντων (92/185/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, εν αναμονή της ολοκλήρωσης των αναγκαίων διαδικασιών για τη σύναψή της, η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Βουλγαρίας για το εμπόριο κλωστοϋφαντουργικών προϊόντων, η οποία μονογραφήθηκε στις 11 Ιουλίου 1986, εφαρμόζεται προσωρινά, από την 1η Ιανουαρίου 1987, σύμφωνα, όσον αφορά την Κοινότητα, με την απόφαση 87/496/ΕΟΚ (1) και την απόφαση 92/184/ΕΟΚ (2)-
ότι στην εν λόγω συμφωνία προβλέπεται η δυνατότητα επανεξέτασης των ποσοτικών προσαρμογών-
ότι η Δημοκρατία της Βουλγαρίας έχει αποδεχθεί την προσφορά για βελτιωμένη πρόσβαση στην αγορά την οποία έκανε η Κοινοτήτα βάσει ειδικής αίτησης που υπέβαλε η Δημοκρατία της Βουλγαρίας στο πλαίσιο του προγράμματος δράσης Phare- ότι συμφωνήθηκε στο πρακτικό της 21ης Νοεμβρίου 1991 να αυξηθούν για το 1991 και 1992 τα ποσοτικά όρια της Κοινότητας για ορισμένες κατηγορίες που αναφέρονται στο παράρτημα ΙΙ της συμφωνίας-
ότι τα δύο μέρη συμφωνούν ότι οι εν λόγω αυξήσεις των ποσοστώσεων γίνονται κατ' εξαίρεση και αποβλέπουν στο να συμβάλουν στη συντονισμένη προσπάθεια των βιομηχανικών χωρών της "ομάδας των 24", για τη διευκόλυνση της αναδιάρθρωσης της οικονομίας της Βουλγαρίας μέσω, μεταξύ άλλων, της βελτιωμένης πρόσβασης στις κοινοτικές αγορές-
ότι θα πρέπει να εγκριθεί το εν λόγω εγκεκριμένο πρακτικό,
ΑΠΟΦΑΣΙΖΕΙ:
Άρθρο 1
Η συμφωνία υπό μορφή εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Βουλγαρίας για το εμπόριο κλωστοϋφαντουργικών προϊόντων εγκρίνεται εξ ονόματος της Κοινότητας.
Το κείμενο του εγκεκριμένου πρακτικού επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία, υπό μορφή εγκεκριμένου πρακτικού που αναφέρεται στο άρθρο 1, δεσμεύοντας την Κοινότητα.
Βρυξέλλες, 19 Δεκεμβρίου 1991.

Labels: 3
1
15